text: La cara oculta del delta del Llobregat — Orgull de Baix
  Visitarem el riu Llobregat en la seva frontera amb la gran Barcelona, les últimes zones agrícoles tradicionals de la plana del Prat. La desembocadura, la complicada frontera dels Espais Naturals amb l'aeroport, i per acabar la ruta, les darreres platges verges de tota la Catalunya central.
  Coneixerem de primera mà l'última part de la convulsa història d'aquest territori, sabrem com se l'ha ajudat a resistir i com és d'agraït aquest entorn quan se li dóna una oportunitat. No us perdeu l'ocasió de veure el Delta del Llobregat des d'una altra perspectiva!
  El punt de trobada serà l'estació de Renfe d'El Prat a les 9 hores. S'hi pot accedir per ferrocarril, autobús i metro. Aparcament gratuït. Per fer el recorregut pel Delta ens distribuirem en vehicles privats.